el el el el el el el el el el el el el el el el el el el el eo el el el en el el el el ce af ru uk el en el el el el el el el en el el el el el el el el el el el el en en en en en en el el hu el el el el el el el el el el el el el el el el el el el
Η πόλη Μπικάνερ (Χίντι: बीकानेर Ούρντου بِيكانير, προφορά (βοήθεια·πολυμέσα)) βρίσκεται στο κρατίδιο του Ράτζασταν στην βόρεια Ινδία. Βρίσκεται 300 χιλιόμετρα βορειοδυτικά της πόλης Τζαϊπούρ η οποία είναι η πρωτεύουσα του Ράτζασταν. Το Μπικάνερ είναι διοικητικό κέντρο της ομώνυμης περιοχής και στο παρελθόν ήταν η πρωτεύουσα του ομώνυμου πριγκιπάτου. Σήμερα είναι η πέμπτη μεγαλύτερη πόλη του Ρατζαστάν με πληθυσμό 529.007 κατοίκους[1]. Η πόλη βρίσκεται στο βορειοανατολικό όριο της ερήμου Ταρ.[2]
δεδομένα (π • σ • ε )
Το κάστρο Τζουναγάρθ (1588) στο κέντρο του Μπικάνερ.
Τζαϊνιστικός ναός Μπχαντασάρ - 15ου αιώνα.
Η πόλη ιδρύθηκε από τον Ράο Μπίκα[3] (ο Ράο Μπίκα ήταν στρατηγός στο στρατό του Μουγκάλ κατακτητή Ακμπάρ[4]) το 1488[5]. Ο Ράο Μπίκα ήταν δεύτερος υιός του Ράο Τζόντχα, ιδρυτή της πόλης Τζοντχπούρ στο Ράτζασταν. Ο Ράο Μπίκα είχε κακές σχέσεις με τον πατέρα και τους αδελφούς το οποίο οδήγησε σε πολέμους μέχρι το 19ο αιώνα. Κατά την αυτοκρατορία των Μουγκάλ η πόλη ήταν σημαντική γιατί βρισκόταν πάνω στο εμπορικό δρόμο με κατεύθυνση το Αφγανιστάν.[2] Το 1886 ήταν η πρώτη πόλη στην έρημο όπου εγκαταστάθηκε δίκτυο ηλεκτρισμού. Η ιδρυτής της σύγχρονης πόλης είναι ο Μαχαραγιάς Ντουνγκάρ Σινγχ (βασίλεψε 1872-87) ο οποίος εκσυγχρόνισε την πόλη με νέα νοσοκομεία, σχολεία και αστυνομία.[1]
Περιτειχισμένη παλιά πόλη: Η παλιά πόλη περιτειχίζεται από τείχος το οποίο χρονολογείται από το 18ο αιώνα και έχει 5 πύλες εισόδου[4].
Οχυρό Τζουναγκάρθ: Μια βασική ιδιαιτερότητα του οχυρού Τζουναγκάρθ σε σύγκριση με τα υπόλοιπα οχυρά στο Ράτζασταν είναι ότι δεν είναι χτισμένο σε λόφο. Το 1588 ξεκίνησε η κατασκευή του και βρισκόταν τότε 500 μέτρα βορειοανατολικά από την παλιά πόλη του Μπίκανερ. Το οχυρό είναι σχεδόν τέλειο τετράγωνο.[2]
Οχυρό Λαλγκάρθ: Χτίστηκε από τον Μαχαραγιά Γκάνγκα Σινγχ (1881-1942) εις μνήμη του πατέρα του Μαχαραγιά Λαλ Σινγχ και βρίσκεται τρία χιλιόμετρα βορείως από το κέντρο της πόλης[4].
Τζαϊνιστικός ναός Μπχαντασάρ - 15ου αιώνα[2].
Μπχανβάρ Νιβάς Χαβελί (ιστορικής - αρχιτεκτονικής αξίας ιδιωτικός χώρος) - σήμερα είναι ξενοδοχείο. Δίπλα βρίσκονται τα Ραμπουρία Χαβελί[2].
Κάρνι Μάτα - βρίσκεται 30 χιλιόμετρα νοτίως της πόλης και θεωρείται σημαντικός ινδουιστικός προσκυνηματικός χώρος. Ο ναός είναι γεμάτος "ιερά" ποντίκια τα οποία, σύμφωνα με την θρησκευτική παράδοση, είναι ενσαρκώσεις νεκρών απογόνων της "μητέρας θεότητας" Κάρνι Μάτα.[2][6]
↑ 1,0 1,1 Lindsay Brown (2011). Rajastan Delhi & Agra. Lonely Planet. σελίδες 292-293. ISBN 978-1-74179-460-1.
↑ 2,0 2,1 2,2 2,3 2,4 2,5 Sam Miller (2012). Blue Guide India. Somerset Books Company. σελίδες 160–162. ISBN 978-1-905131-53-2.
↑ «Bikaner». Bikaner Cultural Center and Museum. Αρχειοθετήθηκε από το πρωτότυπο στις 5 Νοεμβρίου 2012. Ανακτήθηκε στις 14 Δεκεμβρίου 2012.
↑ 4,0 4,1 4,2 Sarina Singth etc (2009). India. Lonely Planet. σελίδες 249. ISBN 978-1-74179-151-8.
↑ «Bikaner». Αρχειοθετήθηκε από το πρωτότυπο στις 19 Αυγούστου 2007. Ανακτήθηκε στις 8 Σεπτεμβρίου 2007.
↑ James G. Lochtefeld (2002). «Karni Mata». The Illustrated Encyclopedia of Hinduism. A-M. The Rosen Publishing Group, σσ. 354. http://books.google.gr/books?id=5kl0DYIjUPgC&pg=PA354#v=onepage&q&f=false. Ανακτήθηκε στις 2012-12-14.